Oznámenie Komisie Rade a Európskemu parlamentu - Správy členských štátov o správaniach, ktorými sa vážne porušili pravidlá spoločnej politiky rybného hospodárstva v roku 2005 /* KOM/2007/0448 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 25.7.2007 KOM(2007) 448 v konečnom znení OZNÁMENIE KOMISIE RADE A EURÓPSKEMU PARLAMENTU Správy členských štátov o správaniach, ktorými sa vážne porušili pravidlá spoločnej politiky rybného hospodárstva v roku 2005 OZNÁMENIE KOMISIE RADE A EURÓPSKEMU PARLAMENTU Správy členských štátov o správaniach, ktorými sa vážne porušili pravidlá spoločnej politiky rybného hospodárstva v roku 2005 1. ÚVOD S cieľom zvýšiť úroveň transparentnosti spôsobu, akým členské štáty plnia svoje záväzky súvisiace s presadzovaním pravidiel Spoločenstva, sa v nariadení Rady (ES) č. 1447/1999[1] ustanovila pre členské štáty povinnosť podávať Komisii každoročne správu o tom, koľko „vážnych“ porušení sa zistilo, a o uložených sankciách. Na tento účel sa v uvedenom nariadení vytvoril zoznam 19 typov porušení pravidiel Spoločenstva, ktoré sa považujú za mimoriadne vážne. Členské štáty sú povinné zabezpečiť prijatie primeraných opatrení voči fyzickej alebo právnickej osobe, ktorá porušuje pravidlá spoločnej politiky rybného hospodárstva[2].Uvedené správania sú spojené s najdôležitejšími záväzkami, ktoré vyplývajú z pravidiel Spoločenstva o ochrane zásob, ako aj monitorovaní produktov rybného hospodárstva a ich uvádzaní na trh. Postup podávania požadovaných informácii Komisii sa ustanovuje v nariadení Komisie (ES) č. 2740/1999[3]. Údaje zaslané elektronickou cestou by mali umožniť porovnať členské štáty, pokiaľ ide o efektívnosť ich presadzovania pravidiel spoločnej politiky rybného hospodárstva. Okrem snahy o zvýšenie úrovne transparentnosti je konečným cieľom zákonodarcu postupne dosiahnuť rovnaké podmienky pre rybárov, ktorí, na základe vlastného zistenia, že pravidlá sa uplatňujú rovnakým spôsobom v celom Európskom spoločenstve, by mali väčšiu dôveru ku kontrolným orgánom a dodržiavali by pravidlá Spoločenstva o ochrane zdrojov rybného hospodárstva. Toto oznámenie sa týka prípadov správania, ktorými sa vážne porušili pravidlá spoločnej politiky rybného hospodárstva a v súvislosti s ktorými začal vnútroštátny orgán v roku 2005 konanie. Toto je šieste oznámenie v tejto veci. Komisia predložila najdôležitejšie údaje za rok 2000 vo svojom oznámení z 12. novembra 2001[4], za rok 2001 vo svojom oznámení z 5. decembra 2002[5], za rok 2002 vo svojom oznámení z 15. decembra 2003[6], za rok 2003 vo svojom oznámení z 30. mája 2005[7] a za rok 2004 vo svojom oznámení zo 14. júla 2006[8]. 2. SPRÁVY čLENSKÝCH šTÁTOV ZA ROK 2005 V nariadení Rady č. 2740/1999 sa ustanovujú podrobné pravidlá pre prenos údajov o správaniach, ktorými sa vážne porušili pravidlá spoločnej politiky rybného hospodárstva. Údaje sa posielajú elektronickou cestou. Útvary Komisie na základe týchto údajov vypracujú tabuľky, ktoré tvoria prílohu k oznámeniu. Tieto tabuľky sú navrhnuté tak, aby sa v nich uvádzali najzaujímavejšie charakteristiky vyplývajúce zo správ členských štátov. Je dôležité zdôrazniť, že uvedené údaje poskytli členské štáty. Členské štáty majú možnosť skontrolovať tieto údaje skôr, ako Komisia predloží oznámenie v konečnom znení. 3. DOPLňUJÚCE INFORMÁCIE POSKYTNUTÉ čLENSKÝMI šTÁTMI Vzhľadom na to, že výklad zhromaždených informácií nie je jednoduchý, pretože pozostávajú výhradne z číselných súborov a niektoré údaje môžu byť do určitej miery zavádzajúce, Komisia vyzvala členské štáty, aby s cieľom objasniť analýzu údajov poskytli doplňujúce informácie, ktoré považovali za užitočné.Doplňujúce informácie poskytli niektoré členské štáty. Hlavné prvky je možné zhrnúť takto: - Konania (či už správnej alebo trestnej povahy) začaté v súvislosti so sankcionovaním porušení pravidiel spoločnej politiky rybného hospodárstva sú väčšinou zdĺhavé. Zdá sa, že lehota potrebná na ukončenie celého konania je v priemere 8 až 12 mesiacov. Trestné konania sú spravidla tie najdlhšie (iba trestné konania uplatňuje Belgicko, Írsko, Holandsko a Fínsko). - Veľmi málo informácií sa zhromaždilo o druhoch, ktoré sú najviac dotknuté vážnymi porušeniami: ide spravidla o také druhy, v prípade ktorých sa prijímajú plány na obnovu alebo reštriktívne vnútroštátne opatrenia, a o druhy s vysokou trhovou hodnotou (napr. treska obyčajná, sleď obyčajný, čert morský, kambala veľká, platesa obyčajná, morský okúň, hrebenatka...), ako aj o oblastiach, v ktorých boli vážne priestupky spáchané. - Zdá sa, že väčšinu porušení zistili členské štáty v rámci svojich výhradných hospodárskych zón (VHZ) – čo je samozrejmé – ale v súčasnosti Komisia nemôže určiť zóny ICES (ICES – Medzinárodná rada pre výskum mora), v ktorých sa porušenie spáchalo, pretože väčšina vnútroštátnych správ takéto podrobnosti neuvádza. Oznámenie po prvýkrát obsahuje odkaz na vnútroštátne právne predpisy a osvedčené postupy s cieľom rozšíriť pôsobnosť oznámenia. Spomedzi nových právnych nástrojov na presadzovanie pravidiel rybného hospodárstva, ktoré sa prijali nedávno, je vhodné spomenúť tieto: - Írsko prijalo 4. apríla 2006 Zákon o morskom rybolove a námornej jurisdikcii 2006 s cieľom aktualizovať vnútroštátne nariadenia Írska týkajúce sa kontroly morského rybolovu a zabezpečiť súlad s povinnosťami kontroly v rámci spoločnej politiky rybného hospodárstva. Týmto zákonom sa zvýšili pokuty za priestupky v rybnom hospodárstve. - Francúzsko vyjadrilo svoj zámer upraviť v blízkej budúcnosti režim kontroly uplatniteľný na spoločnú politiku rybného hospodárstva s cieľom zefektívniť sankcie. Už v roku 2005 prijalo množstvo správnych opatrení na posilnenie účinnosti sankcií. - Spojené kráľovstvo doplnilo svoje kontrolné opatrenia v septembri 2005 zavedením nového systému registrácie prvých nákupcov rýb. Škótska agentúra na ochranu rybolovu (Scottish Fisheries Protection Agency) zároveň dospela k dohode s Kráľovskou prokuratúrou (Crown Office Prosecution Service), podľa ktorej sa prípady môžu predkladať prokurátorovi (Procurator Fisical), ktorý môže uložiť finančnú pokutu. Tieto prípady sa neprejednávajú pred súdom a riešia sa v správnom konaní. - Španielsko prijalo v roku 2005 správny akt, v ktorom sa ustanovujú podrobné kritéria pre správne sankcie, ktoré sa majú uplatňovať v prípade porušení v rámci odvetvia rybného hospodárstva. - Portugalsko prijalo usmernenia s cieľom zlepšiť inšpekcie a sledovanie porušení. - Švédsko oznámilo zavedenie úpravy v systéme sankcií, ktorými by sasprávnemu orgánu umožnilo stanoviť správne sankcie (zhabanie, odobratie povolení), ak súd rozhodne, že porušovateľ je vinný zo spáchania vážneho porušenia pravidiel rybného hospodárstva. 4. VÁžNE PORUšENIA V POROVNANÍ S POčTOM RYBÁRSKYCH PLAVIDIEL V KAžDOM čLENSKOM šTÁTE Uvedená tabuľka zobrazuje počet plavidiel evidovaných v registri rybárskych plavidiel pre každý členský štát k 31. decembru 2005 spolu s celkovým počtom vážnych priestupkov zistených a oznámených členskými štátmi za (výlučne) plavidláplaviace sa pod ich vlajkou. Napriek tomu, že vyvodenie prísnych záverov z jednoduchého porovnania členských štátov na základe týchto údajov by bolo nepresné, keďže porušenia sa nie vždy týkajú priestupkov zo strany rybárov, ale aj zo strany iných hospodárskych subjektov, zdá sa však, že pri väčšine členských štátov poukazuje počet zistených porušení v porovnaní s veľkosťou flotily na slabú výkonnosť v oblasti kontrolných činností alebo dokonca na nedostatok kontroly v niektorých členských štátoch. Členský štát | Počet plavidiel | Vážne porušenia | Belgicko | 121 | 22 | Dánsko | 3269 | 361 | Nemecko | 2121 | 96 | Grécko | 18279 | 377 | Estónsko | 1045 | 19 | Španielsko | 13684 | 2949 | Francúzsko | 7859 | 864 | Írsko | 1415 | 109 | Taliansko | 14426 | 3280 | Cyprus | 886 | 9 | Lotyšsko | 928 | 132 | Litva | 271 | 3 | Malta | 1420 | 3 | Holandsko | 828 | 117 | Poľsko | 974 | 105 | Portugalsko | 9186 | 761 | Slovinsko | 173 | 13 | Fínsko | 3267 | 25 | Švédsko | 1639 | 53 | Spojené kráľovstvo | 6766 | 234 | 5. SPRÁVY PREDLOžENÉ čLENSKÝMI šTÁTMI Členské štáty nahlásili celkom 10 443 prípadov, ktoré sa týkali celého zoznamu porušení uvedených v zozname nariadenia Rady (ES) č. 1447/1999. Tento počet je o 8,11 % vyšší ako v roku 2004, potvrdzuje sa teda trend zvyšovania počtu zistených porušení, hoci musíme zobrať do úvahy aj rozšírenie Európskej únie. Členské štáty zistili presne o 783 porušení viac ako v roku 2004, ale flotila sa od pristúpenia nových štátov v roku 2004 rozrástla o 5 697 plavidiel. Vzhľadom na uľahčenie porovnávania by sa malo poznamenať, že v predchádzajúcich rokoch počet zistených vážnych porušení predstavoval 7 298 v roku 2000, 8 139 v roku 2001, 6 756 v roku 2002, 9 502 v roku 2003 a 9 660 v roku 2004. Ďalej je potrebné spomenúť, že niektoré členské štáty v roku 2005 zaznamenali výrazný a nevysvetliteľný nárast alebo pokles počtu zistených prípadov v porovnaní s číslami za rok 2004. Ako sa uvádza v predchádzajúcich oznámeniach, môže to byť aspoň čiastočne následkom toho, že počet zistených porušení môže, ale nemusí zahŕňať aj porušenia iných pravidiel ako pravidiel spoločnej politiky rybného hospodárstva, a/alebo porušenia týkajúce sa činností vykonávaných vo vnútroštátnych vodách alebo rybolovu na rekreačné účely, na základe vnútroštátnych usmernení. Hlavné znaky vyplývajúce z tabuliek tvoriacich prílohu sa môžu zhrnúť takto: Španielsko, Taliansko a Portugalsko zistili 74 % porušení. Tieto krajiny zároveň patria medzi krajiny s veľkým počtom plavidiel. Nepovolený rybolov sa týka 23 % prípadov, zatiaľ čo skladovanie, spracúvanie, uvádzanie do predaja a preprava produktov rybného hospodárstva, ktoré nespĺňajú platné obchodné normy, sú na druhom mieste (17 %). Na tretie miesto sa dostal rybolov bez platnej rybárskej licencie (15 %). Tieto percentuálne údaje sú podobné údajom za rok 2004 a väčšina porušení zistených od roku 2000 sa v skutočnosti týka týchto troch typov správania sa, zatiaľ čo veľmi málo prípadov (menej ako 10 %) sa vzťahuje na iné typy vážnych porušení pravidiel spoločnej politiky rybného hospodárstva. Počet prípadov neoprávneného zasahovania do systému monitorovania plavidiel sa v roku 2005 v porovnaní s predchádzajúcimi rokmi takmer zdvojnásobil. Napriek tomu sa tento počet stále zdá byť nízky, ak vezmeme do úvahy pozorovania vykonané inšpektormi Komisie. V roku 2005 skončilo 8 665 konaní udelením sankcie. V rámci EÚ sú ešte stále výrazné a nevysvetliteľné rozdiely medzi sankciami za ten istý typ porušenia a priemerná výška uloženej pokuty v celej EÚ v konaniach, ktoré v roku 2005 skončili uložením pokuty, dosiahla 1 548 EUR : toto číslo predstavuje menej ako polovicu priemernej pokuty uloženej v roku 2003 (4 664 EUR) a je menšie ako priemerná výška pokuty uloženej v roku 2004 (2 272 EUR). Došlo aj k výraznému poklesu v počte odobratých licencií, ako sa uvádza v priložených tabuľkách (iba 335 v porovnaní s počtom 1 226 v roku 2004). Len Dánsko a Grécko použili túto pokutu vo viac ako 10 % sankcionovaných porušení. Španielsko nahlásilo 1 odobratie licencie a Francúzsko osem. Nakoniec treba upozorniť na skutočnosť, že čiastka, ktorú zaplatilo odvetvie rybného hospodárstva následkom peňažných pokút uložených v roku 2005 (10,8 mil. EUR), je naďalej nepatrná, pretože predstavuje iba 0,17 % hodnoty vykládok v roku 2004. 6. VšEOBECNÉ POZNÁMKY K SPRÁVAM čLENSKÝCH šTÁTOV Komisia, po tom, ako opäť zdôraznila, aké ťažké je interpretovať súbor údajov uvedených v tabuľkách bez pripomienok od členských štátov, dospela k záveru, že situácia sa v porovnaní s predchádzajúcim rokom v skutočnosti nezlepšila.Znepokojujúce je predovšetkým to, že nedostatočná výška uložených sankcií vo väčšine zistených prípadov, ako aj nízka pravdepodobnosť odhalenia a stíhania kontrolnými orgánmi môžu presvedčiť rybárov, že hospodárske výhody, ktoré im porušovanie pravidiel môže priniesť, sú väčšie ako riziko. Neprimeraná výška pokút umožňuje odvetviu rybného hospodárstva považovať pokuty uložené za porušenie pravidiel spoločnej politiky rybného hospodárstva iba za bežné prevádzkové náklady podniku a to ničí akúkoľvek reálnu iniciatívu na ich dodržiavanie. Komisia opäť vyzýva členské štáty, aby zaviedli systém sankcií, ktorý bude mať odstrašujúci účinok, a aby vhodným spôsobom zmenili a doplnili svoje právne predpisy tak, aby sankcie pôsobili preventívne. Komisia preto ako všeobecné pravidlo navrhuje, aby príslušný orgán pri určovaní výšky pokuty bral do úvahy hodnotu úlovkov na palube. Okrem toho hoci majú členské štáty možnosť prijímať postupy, ktoré považujú za najvhodnejšie, Komisia si želá opätovne vyjadriť svoje stanovisko, že správna sankcia, akou je pozastavenie oprávnenia loviť alebo vykonávať profesionálnu činnosť, je veľmi účinným nástrojom na posilnenie dodržiavania pravidiel spoločnej politiky rybného hospodárstva, pretože sa dá rýchlo uplatniť a má okamžitý účinok. Komisia si všimla, že niektoré členské štáty zaviedli toto opatrenie, ktoré bolo predtým v ich právnom systéme neznáme. Je poľutovaniahodné, že väčšina členských štátov tento nástroj ešte stále nevyužíva, a to ani vtedy, keď je porušenie pravidiel natoľko závažné, že oprávňuje k začatiu trestného konania. 7. PORUšENIA ZISTENÉ V RÁMCI REGIONÁLNYCH ORGANIZÁCII PRE RYBOLOV (ROR) Niekoľko regionálnych organizácií pre rybolov zaviedlo alebo sa chystá prijať plány kontrol, ktoré predpokladajú zaznamenávanie porušení. Takéto programy existujú napríklad v rámci Organizácie pre rybolov v severozápadnom Atlantiku (NAFO), Organizácie pre rybolov v severovýchodnom Atlantiku (NEAFC) a Komisie na ochranu antarktických morských živých zdrojov (CCAMLR). ROR zaviedli svoje vlastné zoznamy porušení pravidiel prijatých pre ochranné ciele, ktoré sa považujú za „vážne“. Takéto porušenia sa ako také v rámci tohto oznámenia nenahlasujú, ale Komisia predpokladá, že porušenia pravidiel spoločnej politiky rybného hospodárstva, ktorých sa dopustili plavidlá pôsobiace v rámci systému vyššie spomínaných ROR, sú zaznamenané medzi prípadmi, ktoré boli ohlásené Komisii na účely tohto oznámenia. V tomto bode je potrebné uviesť, že Európske spoločenstvo predkladá uvedeným organizáciám ročnú správu o zistených porušeniach oznámených útvarom Komisie vnútroštátnymi kontrolnými orgánmi. Nie je však možné porovnať údaje zaslané do regionálnych organizácií pre rybolov s údajmi uvádzanými v prílohách k tomuto oznámeniu, pretože typy porušení nie sú rovnaké. V kontexte regionálnych organizácií pre rybolov sa zdá, že v oblasti NEAFC sa v roku 2005 zistilo 11 zdanlivých porušení (t. j. údajných), pokiaľ ide o plavidlá Spoločenstva. V oblasti CCAMLR sa nezistili žiadne porušenia plavidlami Spoločenstva. Pokiaľ ide o NAFO, 10 zdanlivých porušení plavidlami Spoločenstva oznámili iné zmluvné strany. Tento údaj však ešte musí potvrdiť NAFO. V záujme transparentnosti by Komisia rada porovnala počet vážnych porušení spáchaných plavidlami Spoločenstva a zistených v oblastiach pôsobnosti regionálnych organizácii pre rybolov s počtom vážnych porušení, ktorých sa dopustili iné zmluvné strany v rovnakých oblastiach. Akýkoľvek pokrok v tejto oblasti však bude podliehať zmenám v politike regionálnych organizácii pre rybolov zodpovedných za uverejňovanie štatistických údajov o vážnych porušeniach zistených v oblastiach ich pôsobnosti. 8. ĎALšÍ POSTUP Komisia stále považuje toto oznámenie za potenciálne užitočný nástroj na porovnanie výkonnosti členských štátov pri zabezpečovaní dodržiavania pravidiel spoločnej politiky rybného hospodárstva. Väčšina členských štátov súhlasí s názorom Komisie.Význam každoročného zverejňovania oznámenia o „vážnych porušeniach“ sa bude posudzovať v súvislosti s potrebou zaistiť rovnaké podmienky vo všetkých členských štátoch, ako sa zdôrazňovalo, keď sa v roku 2002 rozhodlo o reforme spoločnej politiky rybného hospodárstva. Je spoločným stanoviskom, že zaistiť celkovú transparentnosť pri sankciách, ktoré uplatňujú členské štáty za porušenia pravidiel spoločnej politiky rybného hospodárstva, je z hľadiska zlepšenia presadzovania nesmierne dôležité. Skúsenosti získané prostredníctvom oznámení o „vážnych porušeniach“ za roky 2000 až 2005 však jasne dokazujú, že to nebude možné bez zásadných úprav právnych predpisov Spoločenstva a vnútroštátnych postupov. Pokiaľ ide o právne texty, na základe svojho záväzku zlepšiť obsah dokumentu, ako sa uvádzalo v predchádzajúcich oznámeniach, Komisia viedla konzultácie s členskými štátmi s cieľom zhromaždiť ich návrhy. V diskusii zdôraznilo, že jeden zo základných problémov sa týka definície správaní, ktoré vážne porušujú pravidlá spoločnej politiky rybného hospodárstva: všeobecne sa zdá, že typy uvádzané v právnych textoch Spoločenstva nie sú dostatočne konkrétne, čím vzniká situácia, ktorá vedie k rozdielnym výkladom v jednotlivých členských štátoch. V záujme riešenia tejto otázky predložila Komisia 31. mája 2006 skupine odborníkov na kontrolu rybolovu na preskúmanie návrhy novej typológie porušení, ako aj návrhy, ako zmeniť a doplniť osnovu oznámenia. Komisia predovšetkým navrhla: - zúžiť rozsah oznámenia tak, aby monitorovalo výlučne porušenia tých pravidiel spoločnej politiky rybného hospodárstva, ktoré sa v rámci „vážnych porušení“ považujú za najvýznamnejšie. Porušenia vnútroštátnych pravidiel alebo porušenia, ktorých sa dopustili neprofesionálni rybári, sa už zaznamenávať nebudú, - lepšie popísať každý typ porušenia a - rozšíriť obsah správ členských štátov, ktoré budú zahŕňať najmä informácie o sociálno-ekonomickej situácii porušovateľov zákonov a o efektívnom vplyve uložených sankcií. Pred podaním formálneho návrhu na revíziu právneho rámca, predovšetkým v kontexte prepracovania právnych predpisov Spoločenstva, ktoré sa týkajú kontroly v oblasti rybolovu a boja proti nezákonným rybolovným praktikám, bude Komisia o tejto záležitosti naďalej diskutovať s členskými štátmi. Medzitým musí Komisia trvať na tom, že je nevyhnutné, aby členské štáty poskytli Komisii informácie, ktoré presahujú rámec štatistických údajov, s cieľom zlepšiť kvalitu ďalšieho oznámenia a spraviť z neho užitočnejší nástroj transparentnosti. Pokiaľ ide o zodpovednosti členských štátov, Komisia ich opäť vyzýva, aby primerane zvážili svoju povinnosť zaistiť dodržiavanie pravidiel spoločnej politiky rybného hospodárstva všetkými možnými prostriedkami. Komisia musí konštatovať, že členské štáty si neplnia všetky záväzky vyplývajúce z pravidiel spoločnej politiky rybného hospodárstva. Jeden príklad postačí: členské štáty nemajú v súčasnosti také vhodné prostriedky, ktoré by im umožňovali zhromažďovať, spracúvať a posudzovať údaje týkajúce sa „vážnych porušení“ pravidiel spoločnej politiky rybného hospodárstva, aké by mali mať. Členské štáty nezriadili databázy na ukladanie dôležitých aspektov týkajúcich sa každého jedného prípadu. Komisia by na tomto bode rada trvala. Bez počítačovej databázy, ktorá by obsahovala informácie týkajúce sa porušovateľa zákona, plavidla alebo podniku, právnych ustanovení, druhov a oblastí rybolovu, hospodárskych súvislostí, administratívnych nákladov a hlavných a dodatočných uložených sankcií, nebude možné vhodne posúdiť správania, administratívnu činnosť a účinnosť platných právnych predpisov. Iba prostredníctvom spracúvania týchto údajov a údajov uložených v databázach, ktoré sa už spomínajú v právnych predpisoch Spoločenstva (ako register rybárskej flotily, štatistiky, záznamy v systéme monitorovania plavidiel), by bolo možné zhodnotiť výkon členských štátov, porovnať ich a prípadne upraviť administratívne postupy a právne texty tak, aby sa pravidlá spoločnej politiky rybného hospodárstva účinne presadzovali. Komisia už navrhla formulár, ktorý bude na tento účel používať vnútroštátna správa[9]. Je pripravená pomáhať členským štátom zavádzať nové nástroje, a to aj finančne, prostredníctvom platných rozpočtových položiek.Komisia nalieha na členské štáty, aby podľa toho upravili svoje právne predpisy a administratívnu organizáciu. Zoznam tabuliek v prílohe I Počet zistených prípadov podľa typu porušenia a podľa členských štátov II Počet zistených prípadov podľa štátnej príslušnosti strany, ktorá sa porušenia dopustila, a podľa členských štátov III Počet prípadov, v ktorých boli uložené pokuty, podľa typu porušenia a podľa členských štátov IV Priemerná výška pokuty podľa typu porušenia a podľa členských štátov V Počet zhabaní podľa typu porušenia a podľa členských štátov VI Počet odobratých povolení podľa typu porušenia a podľa členských štátov VII Suma, ktorú zaplatilo odvetvie rybného hospodárstva v každom členskom štáte v dôsledku vážnych porušení VIII Priemerná výška pokuty v každom členskom štáte v dôsledku vážneho porušenia a hodnota vykládok v každom členskom štáte IX Návrh formulára pre súbor údajov týkajúcich sa „vážneho porušenia“ [pic] [pic] [pic] [pic] [pic] [pic] [pic] [pic] PRÍLOHA IX FORM ULÁR, KTORÝ VYPĹŇAJÚ ČLENSKÉ ŠTÁTY Číslo spisu | Údaje týkajúce sa porušenia Kód porušenia: Právne ustanovenia: Registračné číslo flotily: * Vlastník plavidla: * Meno kapitána plavidla: * Názov prepravcu: * Názov spoločnosti: … Spis spojený so spisom č.: * Môžu sa použiť kódy ako IČ DPH | Údaje týkajúce sa konania Orgán, ktorý zápis vykonal: Miesto a dátum zápisu: Odkaz na právne predpisy: Orgán zodpovedný za konanie: Typ konania: správne trestné Dátum konečného rozhodnutia: Dátum vykonania rozhodnutia: | Údaje týkajúce sa rozhodnutia Výška uloženej pokuty EUR: Pozastavenie profesionálnej činnosti mesiace(-ov) Zhabané úlovky hodnota v EUR Zhabaný výstroj hodnota v EUR Hodnota nezákonne ulovených/predaných úlovkov hodnota v EUR Uverejnenie rozhodnutia tlač | Údaje týkajúce sa hlavných dotknutých druhov a oblasti, v ktorej k porušeniu došlo Kódy FAO a ICES Zodpovedná regionálna organizácia pre rybolov Príslušný plán obnovy | Údaje týkajúce sa hospodárskych a sociálnych aspektov Dĺžka plavidla: > 10 m > 15 m > 24 m > 40 m Ročný obrat spoločnosti Počet zamestnancov Finančné prostriedky Spoločenstva Riziko konkurzu | [1] Ú. v. ES L 167, 2.7.1999, s. 5. [2] Článok 25 nariadenia č. 2371/2002. [3] Ú. v. ES L 328, 22.12.1999, s. 62. [4] KOM(2001) 650, 12.11.2001. [5] KOM(2002) 687, 5.12.2002. [6] KOM(2003) 782, 15.12.2003. [7] KOM(2005) 207, 30.5.2005. [8] KOM(2006) 387, 14.7.2006. [9] Pozri prílohu IX.